procesaur/Wiki.mk huggingface dataset:
Синалко

Синалко (Sinalco) — бренд на безалкохолни пијалаци основан во 1902 година, со продажба во повеќе од 40 земји.
Во 1902 година, германскиот научник Фридрих Едвард Билц го измислил пијалакот "Bilz Brause", со шербет во прав, и почнал да го продава во партнерство со индустријалецот Франц Хартман. Кога копиите од овој пијалак почнувале да излегуваат во продажба, за да направат бренд овој пијалак го крстиле Синалко (кратенка од латинскиот синус alcohole, "без алкохол"). Како еден од првите брендови пијалаци, Синалко почна да се извезува во целиот свет, особено во Јужна Америка и на Блискиот Исток. Црвениот круг - (маркицата) беше регистрирана во 1937. Во обликот на шише беше лансиран во 1950 година, и подобрен на крајот на векот. Синалко е најстариот газиран пијалак-бренд во Европа.
1 Синалко синџирот на продукти
* Sinalco Cola
* Sinalco Orange
* Sinalco Bitter Lemon
* Sinalco Lemon Lime
* Sinalco Cloudy Lemon
* Sinalco Spezial
* Sinalco Apple
* Sinalco Rosso
* Sinalco Fresco
* Sinalco Caribico
Ичиро Сузуки

Ичиро Сузуки (роден на ) (铃木 一 朗, すずき いちろう) е јапонски бејзболист кој одигра на Сиетл Mariners. Е јапонски играч кој има постигнато поголем успех во Лигата на големи Бејзбол. Познат во САД како "Тивок Самурај"(The Silent Самураи). Го држи рекордот за најголем број на успеси за време на неговата сезона во MLB (262).
Сјај за усни

Сјајот за усни е производ кој пред се, се користи за да на усните им даде нежен сјај и понекогаш суптилна боја. Се дистрибуира како во течна така и во мека состојба (но не треба да се помеша со помада за усни (лабелото) , која најчесто има медицинска функција. Тој може да биде целосно чист, проѕирен или со различни сенки на непроѕирност, вклучувајќи мат, светкав, сјаен или метален завршен изглед.
0.1 Историја
Сјајот за усни е откриен од Макс Фактор (Max Factor) во 1930. Тој сакаше да направи производ за усни за во филмови кој ќе ги прави усните сјајни и свткави. Фактор направи шминка за филмската индустрија. Тој ја разви шминката специјално за глумиците кои учествуваа во црно-бело филмовите. Жените беа инспирирани од филмските глумици и сакаа исто така шминка. Првата реклама за достапен сјај за усни беше X-Rated на Max Factor која беше лансирана во 1932. Оригиналната формула беше откупувана до 2003 кога ''Procter'' и ''Gamble'' го повлекоа производот.
Сјајот за усни најчесто се користи како козметика,но сепак некои сјаеви се корисни за навлажнување или заштита од надворешни влијанија. Сјаот за усни кои содржи заштита од сонце првпат беше рекламиран од глумицата Лилиан Гиш ( Lillian Gish).
Во 1973, Бони Бел (Bonne Bell) го претстави првиот ароматизиран сјај за усни ''Lip Smackers'' ( уснени целувки). ''Lip Smackers'' беа најпопуларни меѓу тинејџерите. ''Lip Smackers'' се продаваа во две големини: мали и големи. Малите можат да се чуваат во џебот, а големите имаат врвка за да се стават на врат. Се веруваше дека пред состанок треба да одбереш соодветна арома затоа што тоа ќе биде нејзиниот прв вкус на состанокот кога тој ќе ги бакне нејзините усни.
Козметичките компании постигнаа напредок во создавањето на сјајот за усни со главно природни состојќи освен за заштита.
0.2 Видови
Како и помадата за усни (лабелото) и сјајот за усни постои во повеќе форми и може да биде користен на повеќе начини. Тој може да биде пакуван во мало цилиндрично шише и да се нанесува со кружен или кос апликатор, да се нанесува со вметната четкичка за усни или во мала тубичка дизајнирана за да може да се нанесува со прст. Цврстите сјаеви се во кутии или тубички,а понекогаш не се прави разлика меѓу сјај за усни и лабело.
Нови типови на “набабрувачки” сјаеви за усни содржат состојки кои прават усните да изгледаат помеки и пополни. Овие се евтини,лесни и безболни замени за collagen(колаген), restylane (рестилан) и Juvederm(млада кожа) и/или големи инекции, но често не се толку ефикасни.. Ефектите се привремени и краткотрајни.
Сјајот за усни често го користи личност која сака да нејзините усни да бидат обоени, но не сака тоа да биде интензивно како што би изгледало со кармин за усни. Сјајот за усни исто така често се користи како вовед во шминкањето. Често го користат предадолесцентки или млади тинејџерки кои сакаат да носат шминка, но се премногу млади за да користат појако обоени кармини.
Семрежен ’рбет

Internet backbone се однесува на главните правци на податоци помеѓу големи, меѓусебно поврзани стратешки мрежи и јадро насочувач во семрежјето. Овие податочни правци се хостирани од страна на комерцијални, владини, академски и други високо капацитетни мрежни центри, на семрежни точки за размена и мрежни пристапни точки, односно размена на семрежниот сообраќај меѓу двете земји, континенти и низ океани на светот.Размената помеѓу семрежен услужник и најчесто Група 1 мрежите кои учествуваат во размената на сообраќајот во семрежен ’рбет со помош на приватно преговарање договори за интерконекција.
1 Архитектонски принципи
Семрежјето, а со тоа и неговите ’рбетни мрежи, не се потпираат на некаква централната контрола или координациони објекти, ниту пак спроведуваат каква било глобалната мрежна политика.Еластичноста на мрежата, на семрежјето е резултатите од неговите главни одлики во архитектурата, особено идејата за поставување на мрежа на неколку состојби и контролни функции, како што е можно во некој мрежни елементи.Но наместо тоа, потпирајќи се на крајните точки на комуникација за да се справи со поголемиот дел од работата и да ги обезбеди интегритетот на податоците, веродостојноста, и автентикација. Покрај тоа, високиот степен на инфраструктура (инженерство) на мрежата и мрежните врски денес е софистицирана во реално време со Насочувачки протоколи кои обезбедуваат алтернативни патеки на комуникациите за балансирање на товарот и избегнување на застојот во сообраќајот.
2 Поврзано
*Trunking
*Switching
*Routing
*Backbone network
*Network service provider
* Mbone
* Internet2
*Default-free zone
’Рбетна мрежа

’Рбетна мрежа (од анг. ''network backbone'') — дел од инфраструктурата на една сметачка мрежа која поврзува различни делови на мрежа, овозможувајки патека за размена на информации помеѓу различни локални мрежи LANs or subnetworks. ’Рбетната мрежа може да поврзе заедно различни мрежи во иста зграда, во различни згради во кампус околина,или во поширока област.Нормално, капацитетот на рбетната мрежа е поголем од мрежите на кои таа е поврзана.
Големи корпорации коишто имаат повеќе локации можат да имаат рбетна мрежа која што ги поврзува сите локации заедно, на пример,ако некој кластер опслужувач има потреба да биде пристапен од различени департменти на претпријатието што е смесено на различни географски места. Деловите на мрежната врска (на пример: ethernet, wireless)коишто ги спојуваат овие департменти заедно најчесто се нарекуваат рбетна мрежа или мрежа-столб. Мрежниот застој најчесто се зема предвид кога се дизајнира една ваква рбетна мрежа.
’Рбетните мрежи не треба да се мешаат со семрежна потпора.
Постојат две многу чести топологии на рбетната мрежа:
*Bus Backbone-Магистрала рбетна мрежа
*Star Backbone-Рбетна мрежа во вид на звезда
1 Поврзано
* Backhaul
* Семрежен ’рбет
* Срушена потпора
Секс на плажа (коктел)

Секс на плажа (|Sex on The Beach) — коктел што го има во многу вариjанти. Најглавните две се:
* вотка, ракија со вкус на праска, крем де касис, сок од портокал и сок од брусница. Ова е официјалниот коктел на Меѓународната Асоцијација на Бармени.
* вотка, Чамборд ликер, Мидони Мелон ликер, сок од ананас и сок од брусница. Овој коктел го прават од ''ТГИ Фрајдеј'', и го има во книгата ''Келнерскиот водич на господин Бостон''.
1 Поврзано
*Мохито
*Куба либре (коктел)
*Џин-тоник
Анаконди

Анакондите се род на големи неотровни удави. Можат да се најдат во тропскиот дел на Јужна Америка, во Колумбија, Венецуела, Гвинеја, Еквадор, Перу, Боливија, Бразил и на островот Тринидад.
1 Видови анаконди
Најпознати видови се зелената анаконда (''Eunectes murinus''), позната по тоа што е една од најголемите змии во светот. Зелените анаконди можат да пораснат и повеќе од 5,21м во должина и да достигнат тежина од 97,5 кг. Други анаконди се: жолтата анаконда (''Eunectes notaeus''), темноточекстата анаконда (''Eunectes deschauenseei'') и боливиската анаконда (''Eunectes beniensis''), откриена во 2002 год. во поплавените рамници на провинцијата Пандо во Боливија. Тоа бил првиот идентификуван нов вид на анаконда од 1936 год. и станал четвртиот познат тип во согласност со WWF.
Сите четири видови се водни змии што ловат други водни животни, вклучувајќи риби и речна живина. Постојат некои информации дека некои домашни животни,како козите и понијата,се плен на анакондите и дека ловат близу до водата. Средбите помеѓу луѓето и анакондите можат да бидат опасни, но тие обично не ловат луѓе. Сепак, заканите од анакондите се познати од стриповите, филмовите и авантуристичките приказни прикажани во Амазонската џунгла. Анакондите имаат навлезено во јужноамериканскиот фолклор, каде што понекогаш се прикажани како митски суштества наречени ''Encantados''. Локалните општества и некои европски истражувачи имаат дадено информации за гигантски анаконди, легендарни змии со многу големи размери отколку оние потврдени од самите видови.
Во 2016 година, медиумите објавиле дека во пештерата Алтамира во Бразил била најдена мрша од анаконда, долга 10,6 метри и тешка повеќе од 400 килограми. Претходно, најдолгата анаконда со прецизно утврдени димензии имала 5,5 метри и била тешка околу 100 килограми.
2 Анакондата како мотив во уметноста и во популарната култура
* „Анаконда“ (''Anaconda'') - песна на британската рок-група ''Sisters of Mercy'' од 1983 година.
Хидетоши Наката

Хидетоши Наката (на јапонски: 中田 英寿) (роден на година во Kofu, Јапонија) — поранешен јапонски фудбалер кој играл како играч од средниот ред во неколку европски клубови, и Бел Маре Хиратсука во својата татковина. Неговите настапи му донесоа репутација на еден од најдобрите јапонски играчи низ времето.
Наката во 2004 година бил единственото јапонско лице, избрано во ФИФА 100, во оценувањето на најдобрите 125 фудбалери кои живеат во историјата, и исто така беше и во 1997 и 1998 година гласаше за играч на годината во Азија.
Наката ја освоил Серија А во 2001 година со Рома а една година подоцна триумфирал и во Купот на Италија со Парма.
1 Репрезентативна кариера
бил член на јапонската репрезентација на Светското првенство 1998, 2002 и 2006.
2 Статистика
Јапонија
Сезона, Настапи, Голови
1997, 16, 5
1998, 10, 1
1999, 3, 0
2000, 4, 0
2001, 7, 1
2002, 8, 2
2003, 11, 1
2004, 2, 0
2005, 10, 0
2006, 6, 1
Вкупно 77 11
Молив

Молив е предмет кој најчесто е направен од дрво. Во средината се наоѓа графитот кој остава трага на хартија, на дрво и на некои метали.
1 Моливот како мотив во уметноста
* „Моливче, моливче“ — песна за деца на хрватскиот поет Григор Витез.
2 Поврзано
* Графит
* Гума за бришење
* Пенкало
* Канцелариски прибор
* Графички молив
Орион (маглина)

Орион — огромна маглина со сјаен правилв гас во Млечниот Пат каде се создаваат нови ѕвезди. Во оваа маглина се наоѓаат сјајни ѕвезди многу помлади од Сонцето и некои протоѕвезди, каде сè уште не почнале јадрените реакции.
Распределена меморија

Во компјутерската наука, Распределена меморија се однесува на повеќе-обработувачкки компјутерски систем во кој секој обработувач си има своја приватна меморија. Компјутерски задачи може да се извршуваат само на локалните податоци, а доколку има потреба од далечински податоци, мора да комуницира со еден или поцеќе далечински обработувачи. Спротивно на тоа, една заедничка меморија нуди единствен мемориски простор кој се користи од страна на сите обработувачи. Обработувачот не мора да биде свесен каде се наоѓаат податоците.
1 Архитектура
Во дистрибуираните компјутерски системи има обично обработувач, меморија и некоја форма на интерконекција што дозволува програмите на секој обработувач да комуницираат меѓу себе. Интерконекцијата може да се организира како врска од точка до точка или посебен хардвер може да обезбеди размена. Мрежната топологија е клучниот фактор во одредувањето колкав е размерот на повеќе-обработувачкката машина. Врската помеѓу јазлите може да се спроведе користејќи некои стандардни мрежни протоколи (на пример Етернет), користејќи беспоке мрежни врски (како на пример во Transputer), или користејќи двојно преносни мемории.
2 Програмирање на дистрибуираните мемориски машини
Клучното прашање во програмирањето на дистрибуираните мемориски системи е како да ги дистрибуираме податоците преку меморијата. Проблемот е решен, податоците можат да се дистрибуираат статички или со движење низ јазлите. Податоците можат да се движат при побарувачка или можат да се наметнуваат на новите јазли однапред.
Како пример, ако проблемот може да се опише како цевка каде податокот Х се обработува во секвенци преку функциите F,G,H итн.(резултат е h(G(F(X)))), потоа ова може да се изрази како дистрибуиран мемориски проблем каде податокот се пренесува прво до јазолот којшто ја врши F, по што резултатот поминува на вториот јазол што ја пресметува G, и на крај на третиот јазол што ја пресметува H. Ова исто така е познато и како систоличка пресметка.
Податоците можат да се чуваат статички во јазлите во повеќето пресметки што се извршуваат локално, и се пријавуваат само промените на рабовите на јазлите, на другите јазли. Промер за ова е симулацијата каде податоците се моделираат со помош на мрежа, и секој јазол симулира мал дел од голема мрежа. На секоја промена, јазлите ги информираат сите соседни, за новите податоци на рабовите.
3 Распределена и Поделена Меморија
Слично во Распределената поделена меморија секој јазол од групата, има пристап до голема поделена меморија, поради ограничената не-делива приватна меморија што ја има секој од јазлите.
Предноста на (Распределената) поделена меморија е тоа што нуди единствен адресен простор каде може да се најдат сите податоци.
Предноста на Распределената меморија, е тоа што ги исклучува натпреварувачките услови, и го тера програмерот да рзлмислува за дистрибуцијата на податоците.
Предноста на Распределената (поделена) меморија е тоа што, многу е полесно да дизајнираш машина што подредува по алгоритам.
Распределената поделена меморија го крие механизмот на комуникација но не и латентноста на комуникацијата.
ен:Distributed memory
Восток 1

Восток-1 — првиот вселенски брод од советскиот вселенски програм Восток (Исток). Гагарин за 108 минути еднаш ја обиколил Земјата. Гагарин полетал од космодромот Бајконур, а се спуштил јужно од Саратов. Како резервни астронаути во програмата биле уште и Герман Титов и Григориј Нељубов.
При крајот на педесеттите години на 20 век наредната голема цел на вселенската трка била јасна - која светска сила прва ќе прати човек во орбитата. Советите имале очигледна предност, бидејќи Спутник 2, нивниот втор сателит, веќе тежел половина тон, а успеле да ги пратат сондите надвор од Земјиното непосредно соседство. На 12 април 1961 година, изненадувајќи ги сите во светот, соопштиле дека полковникот Јуриј Гагарин станал првиот човек кој летал во вселената во леталото „Восток 1“. Гаргарин се вратил на земјата како херој на СССР, а американската вселенска програма, што тогаш ја водела НАСА, повторно заостаувала. Мисиите Восток исто така отвориле ново поглавје во историјата со праќањето на првата жена во вселената и зголемување на времето поминато во орбитата, а во орбитата пратиле дури и повеќе летала наеднаш.
Босонога

Босонога (|Barfuss) — филм на германскиот глумец и режисер Тил Швајгер, кој беше прикажан во 2005 година. Тоа е романтична комедија во која се раскажува за Ник (Тил Швајгер), хедонист, кој се вљубува во Лејла, пациентка која побегнала од ментална болница, опишана од Јоана Вокалер. Тил Швајгер учествуваше во пишувањето на сценариото за филм.
1 Дејствие
За животот на Ник Келер тешко може да се каже дека е добро среден. Тој скока од едно привремено работно место на друго и има сериозни проблеми со Хенрих, неговиот богат и влијателен очув, а исто и со неговиот брат Виктор. Последната привремена работа на Ник е како чистач во психијатриска клиника, каде тој ќе ја спречи босоногата пациентка Лејла од извршување самоубиство. Приказната на Лејла исто така е компликувана. Првите деветнаесет години од нејзиниот живот е чувана затворена дома од страна на мајка и. По смртта на мајка и таа е сместена во клиника, но очајно сака да си оди од таму. Во секој случај Лејла ментално е сè уште дете,на пример сè што ќе ѝ се каже сфаќа буквално и не сака физички контакт со непознати. Неочекуваната последица од делото на Ник е дека Лејла ќе го следи тајно нејзиниот спасител и навечер ќе се појави на неговата врата во ноќница и повторно боса.
Откако Лејла постојано одбива да се врати во клиниката, таа и Ник одат заедно на пат со цел да присуствуваат на свадбата на неговиот брат и поранешната девојка на Ник. За време на патувањето врската помеѓу нив значително се продлабочува. Сепак, по неколку сериозни несогласувања со неговото семејство, Ник повторно се обидува да ја врати Лејла во болница. Притоа тој ќе мора да си признае себеси дека се заљубил во Лејла.
Ник ќе биде уапсен за обид за киднапирање и Лејла ќе биде вратена во клиниката. Ник ќе се преправа дека има ментални проблеми за да може да може да го сместат во клиниката и да биде со Лејла, но докторката ќе го одобри тоа дури откако Лејла повторно ќе се обиде да се самоубие. Во последната сцена се прикажани двајцата како купуваат во супермаркет, неколку месеци подоцна откако ги пуштиле од клиниката.
2 Критички осврт
И покрај некои критики од гледачите, филмот беше добро прифатен и награден на манифестацијата „Најдобар германски филм за 2005“ со „Бамби“ наградата (German Media Award Bambi).
Ирбен Леверје

Ибрен Леверје (|Urbain Le Verrier; - ) — француски математичар и астроном.
Откако ги проучил неправилностите во орбитата на Уран, го предвидел постоењето на Нептун и ја пресметал положбата на планетата во 1846 година. Тој го замолил германскиот астроном Јохан Готфрид Гале да го открие Нептун, а за еден час тој навистина успеал да го забележи.
Август Кекуле

Фридрих Август Кекуле фон Страдониц (познат како Август Кекуле) ( – ) бил германски хемичар. Од 1850-тите сè до неговата смрт, Кекуле бил еден од најистакнатите хемичари во Европа, особено во теоретската хемија.
Алексис Караливанос

Але&#768;ксандрос или Але&#768;ксис Карали&#768;ванос (Αλέξανδρος, Αλέξης Καραλίβανος) е грчки андартски капетан и учесник во Борбата за Македонија.
1 Биографија
Караливанос е роден во градот Кожани. Со засилувањето на грчката воружена пропаганда дејсвувал со Павлос Мелас и Георгиос Цондос .
На 12 октомври 1904 година Алексис Караливанос ја помагал четата на Мелас во нападот врз екзархиските куќи во Неред, но нападот бил одбиен откако се убиени 5 лица од месното население .
На 4 декември 1904 година заедно со Георгиос Цондос и Хризостомос Хрисомалидис во Либешево го ликвидирал војводата на ВМОРО Костандо Живков.
Караливанос во јануари 1905 година е уапсен од турските власти и е изпратен во битолскиот затвор.
Германос Каравангелис го определува Алексис Караливанос како:
Павле Киров

Павле Киров или Павел Киров, наречен ''Кучкарот'', или ''Загарџијата'' (|Παύλος Κύρου, ''Павлос Киру'') е грчки андартски капетан и учесник во Борбата за Македонија.
1 Животопис
Киров е роден во костурското село Желево. Другар на арамијата и војвода на ВМОРО, а подоцна и андартски капетан Коте Христов.
Загинал на 19 ноември 1906 година заедно со андартскиот капитан Димитар Далипов во село Ошчима (денес Тригоно) во судир со четите на Пандо Кљашев и Митре Влаот .
Германос Каравангелис за него вели:
Ефтимиос Каудис

Ефтимиос Каудис (|Ευθύμιος Καούδης; ''Ef̱thýmios Kaoúdi̱s'') — андартски капетан и учесник во Борбата за Македонија.
1 Животопис
Каудис е роден во 1866 или 1872 година во Каликратис на островот Крит.. Во периодот меѓу 1903-1906 година се приклучил на грчката вооружена пропаганда и зел учесво во Борбата за Македонија обиколувајќи ги Баба, Корештата и Мариово.
На 13 јуни 1903 година иа минал грчко-турската граница и навлегол во МАкедонија со андартската чета подготвена од Георгиос Цондос, а во неа се нашле и критјаните Георгиос Перос, Ламбринос Вранас, Георгиос Диконимос, Георгиос Сејменис, Георгиос Зуридис, Георгиос Стратинакис, Евстратиос Бонатос, Манусос Катунатос и Николаос Лукакис.
Откако Евтимиос Каудис го убил мухтарот од Зелениче, Каудис заедно со Германос Каравангелис влегле во селото и митрополитот извршил богослужба на грчки јазик.
По избувнувањето на Илинденското востание имал борба со чета на Македонската револуционерна организација кај Влахоклисурата, а подоцна учествувал во опожарувањето на селото Косинец. Потоа сите критјани со исклучок на убиениот Георгиос Сејменис ја напуштиле Македонија, но во 1904 година тие се вратиле .
На 30 ноември 1904 година четите на Митре Влаот и Геро Ресенски ги нападнале Каудис и капетан Буас (Спирос Спиромилиос) во Желево, но биле одбиени со помош на Власите гркомани од Песодер .
Во 1905 година негов четник бил Павле Илиев, поранешен андартски капетан. На 25 март 1905 година четите на Георгиос Цондос, Евтимиос Каудис, Георгиос Макрис, Павлос Гипарис и капетан Болакас, околу 300 андарти, го нападнале Загоричани, во нападот загинале околу 100 души, а целото село изгорело На 5 април 1906 година во Бесфинја четата на Каудис е разбиена и тој на напуштил Македонија.
Учествувал во Балканските војни. Во 1929 година е основач на асоцијацијата на македономахите (македонски борци) ''„Павлос Мелас“''. По Втората светска војна во Грција ги напишал своите спомени, а во 1956 година починал .
Мекензи

Мекензи — река во Канада. Басенот на реката Мекензи е најголем во Канада, а втор по големина во Северна Америка.
Тргнувајќи од западниот крај на големото Ропско Езеро, реката тече во насока на северозапад главно низ облати покриени со вечен мраз, и се влева во морето низ делта која, во зависност од сезоната може да биде мочурлива. Во текот на зимските месеци реката замрзнува по целата своја должина. Тоа е главно широка река, меѓу 1,5 и 6,5 километри со стрмни брегови од чакал и со чести мрежи од канали. Водите на реката Мекензи што излегуваат од Големото Ропско Езеро се бистри, а седиментот се наталожил во езерото. Водите од главната притока Лајард се матни и овие два тека не се мешаат целосно во првите 320 км надолу од утоката. На половина од својот тек реката Мекензи се влева во Големата Мечкина Река, која ја носи водата од Големото Мечкино Езеро. Мекензи со своите притоки има поречје големо околу 1,805,200 км², а тоа е површина со големина колку Мексико.
Замбези

Замбези — четврта по должина река во Африка. Извира како рекичка на ридовите Калена во југозападна Замбија и потоа тече кон исток, собирајќи ја водата од многуте мали притоки. Замбези достигнува ширина од околу 1.700 м пред да се спушти низ величествените Викториините Водопади, високи 108 м течејќи низводно од водопадите, на местото каде што реката ја создава границата меѓу Замбија и Зимбабве, нејзината длабока и широка долина ја потопи езеро долго 280 км, создадено во 1959 г., по изградбата на браната Кариба, каде што се произведува електричната енергија за таа област.
1 Поврзано
* Замбија
* Географија на Африка
* Африка
Train (група)

Train е името на американската поп група од Сан Франциско, Калифорнија формирана во 1994 година. Бендот е составен од триото Патрик Монахан (вокал), Џими Стафорд (гитара, вокал), и Скот Андервуд (тапан).
Колорадо (река)

Колорадо — река чија вода истекува од сувата југоисточна област на САД, го врежува најпознатиот кањон на светот. Поради стрмното издигање на висорамнината Колорадо, реката врежала кањони длабоки над 1600 м, чиј највозбудлив дел е Големиот Кањон во северна Аризона, долг 350 км.
Реката Колорадо се создава од стопениот снег во Карпестите Планини на северот на државата Колорадо, на западните падини на Континенталната Вододелница. Таа тече југозападно од Јута, низ висорамнината Колорадо, каде што областа Кањонленд во неа се влева реката Грин, напојуваќи ја со водите од Вајоминг, најсеверната точка на нејзиниот слив. Низводно во северна Аризона, главниот дел од разгранетиот кањонски систем, Големиот Кањон, достигнува ширина од 29 км и ги пробива слоевите седиментни карпи, чија геолошка саторст е 2 милијарди години. Под кањонот, на излезот на висорамнината, речниот тек продолжува на југ, создавајќи природна граница меѓу државите Калифорнија и Аризона. По должината на својот долен тек Колорадо е бавна, кривулеста река, исполнета со ситен талог и наклонета на пливање. Последните 12 км тече низ Мексико, каде што стеснува во речна делта. Колорадо е река со ајмногу зданија ви светот. Големи градежни работи почнале во северниот дел од сливот уште во дваесеттите години од 20 век со изградба на големи тунели под Континенталната Вододелница, со цел одредено количество вода да се насочи источно, кон Големата Низина. Подоцна вниманието било насочено кон долниот тек. Браната Хувер, висока 221 м, го создала езерото Мид во 1935 г. и овозможила водата да се користи за производство на електрична енергија и за наводнување. Течејќи низводно, големо количество вода е пренасочено во градовите: Лас Вегас, Феникс, Таксон, Сан Диего и Лос Анџелес. Браната Империјал го пренасочува најголемиот дел од водата, што тече по должината на каналот Ол-Американ, во насока а калифорниската долина Империјал. Иако протокот кај утоката на Колорадо денес е многу намален, тој со својата сила во минатото многу го променил брегот. Калифорнискиот Залив некогаш се простирал многу по на север, се дедека Колорадо во предисторискиот период не го сменил својот тек. Седиментот наталожен на бреговите на реката го заградил заливот, создавајќи го денешниот изглед на брегот и големиот залив Салтон, дел од некогашното морско корито, кое со околу 480 км влегло во копното. Во 1905 г. пробиениот канал за наводнување овозможил водите на Колорадо да го поплават заливот, создавајчи го 112 км долгото езеро Салтон.
Жолта Река

Жолта Река или Хоангхо (黄河, , Хуангхе) — втора река по должина во Кина, но не и река со најголемо количество кал во светот.
Реката има 30 пати повеќе талог а кубен метар од реката Нил и однесува во морето речиси исто количество нанос како и реката Ганг, но со многу помал вкупен проток. Жолтата Река од изворот на Тибетската Висорамнина, има неправилен тек низ северните области во Кина. Низ голите ридови тече брзо и се спушта на високо плато покриено со наслојки од лес, што некаде се дебели и по неколку стотини метри, а потекниваат од последниот леден период. Таму реката собира многу големи количества талог. Потоа, таа го продолжува својот тек кон југ во Севернокинеската Низина, па тече кон исток од својата денешна делта, северно од полуостровот Шандунг. Бидејќи Жолтата Река често се излева делниот тек на реката е заштитен со крајбрежни насипи. Големите поплави предизвикуваат менување на текот на реката, па оваа река е позната и како „Нескротлива“. Пред 1854 год. утоката на реката во Жолто Море се наоѓала јужно од полуостровот Шангтунг. Неодржувањето на крајбрежните насипи во текот на педесеттите години на 19 век довело до тоа по големите поплави Жолтата Река да ја смени насоката на својот тек за околу 320 км кон север.
Бен Муди

Бен Роберт Муди (англиски: ''Ben Moody'', , Арканзас, САД ) е америкаснк пејач, текстописец, мулти-инструменталист, продуцент, и глумец. Тој е најпознат по тоа што е еден од основачите на рок бендот што има освоено голем број на Греми награди, Evanescence и е негов член од 1995 до октомври 2003.Откако го напуштил Evanescence тој има соработувано со голем број на изведувачи, како вокал, текстописец и како инструменталист.
1 Кариера
2.1 Evanescence
Муди се сретнал со Ејми Ли во кампот за млади и тие двајца бргу се спријателиле. Подоцна почнале да ги изведуваат своите први настапи по различни барови. За неколу години тие двајца ги издале своите први E.P албуми и демо CD-ја, а ги открила Wind-up Records, која е издавачка куќа на нивниот прв студиски албум Fallen. Бен Муди го напуштил бендот во октомври 2003 година за време на европската турнеја поради „креативните разлики“
1.2 Соло кариера
Од 2004 Муди почнал да соработува со голем број на музичари, во различни дисциплини. Истата година тој помогнал во пишувањето на песната "Nobody's Home" од Аврил Лавињ за нејзиниот втор албум Under My Skin.
1.3 We Are The Fallen
За кратко време откако ја издал песната „All for This“, било изјавено дека Муди има основано нов рок бенд наречен We Are The Fallen. Членови на бендот биле финалистката на American Idol 7, Карли Смитсон како главен вокал, поранешните членови на Evanescence, Џон Лекомп и Марти О'Бриен. We Are the Fallen за првпат јавно се појавиле во Лос Анџелес на 22 јуни 2009 година. Бендот извел две песни вклучувајќи го нивниот прв сингл "Bury Me Alive" и песната "Going Under" која е оригинално изведувана од Evanescence.
1.4 Глумење
Освен со музиката, Муди работи за компанијата за продукција на филмови наречена Makeshift Films. Тој исто така глумел и во филмови. Се појавува накратко како зомби во филмот ''Resident Evil: Apocalypse''. Тој може да биде виден во нискобуџетниот филм од 2007 Dead and Gone.
2 Дискографија
2.1 Evanescence
*''Fallen'' (2003)
2.2 Соло
* "Everything Burns" (2005) - Сингл/Музичко видео
*''Mutiny Bootleg E.P.'' (2008)
*''All for This'' (2009)
2.3 We Are the Fallen
*''Tear the World Down'' (2010) - Албум
Голема Виндзорска Пештера

Голема Виндзорска пештера — пештера која се наоѓа во Јамајка. Покриените ридови со шуми на округот Кокпит на Јамајка честопати се споредуваат со превртена кутија за јајца. Се состои од познатиот конусен карст, а нивниот одводен систем се наоѓа целосно под земја. Големата Виндзорска Пештера е една од неколкуте познати варовнички пештери; таа е важен остаток од некогашниот одводен систем, сега преполн со наслојки од калцит. Во неа се наоѓаат мали пештерски потоци, но главниоте одводни текови се наоѓаат скриени под нивото на подземната вода, длабоко во варовникот.
Из Џил

Из Џил (|Ease Gill) — најдолгиот, и најкомплексен систем од пештери во Британија.
Голем број потоци течат низ оваа огромна низинска пештера, пред да влезат на површината кај Лек Бек Хед. Денешните влезни ходници го прават кањоните со бистри потоци, испрекинати со вертикални ходници; некои од нив се крстосуваат со старите напуштени тунели. Големите тунели на повисоките нивоа, кои потекнуваат од епохата на плеистонецот, се богати со клацитни украси и делумно натрупани со седимент.
Црквиште (Радиовце)

Црквиште или Попови Ливади — археолошко наоѓалиште во тетовското село Радиовце. Претставуванаселба од доцноантичкото време. Самото наоѓалиште е сместено југозападно од селото, каде при обработувањето на нивите се откриени темели од објекти, а по површината се среќаваат фрагменти од керамички садови, питоси и градежен материјал.
Филипос Китрињарис

Филипос Китрињарис, познат како ''капетан Ливас'' (''Φίλιππος Κιτρινιάρης, καπετάν Λίβας''), бил грчки офицер, андартски капетан и учесник во Борбата за Македонија.
1 Животопис
Филипос е роден во 1878 година во Карамили, Грција. Служел во грчката армија сè до 1904 година, а потоа се поврзал со Димитрис Калапотакис и се вклучил во Елиномакедонскиот комитет.
Влегол во четата на Стефанос Дукас и со неа ги обиколувал Корештата и Корча, а оваа чета имала судир и со војводата на Македонската револуционерна организација, Митре Влаот.
Филипос учествувал во нападот на селото Загоричани во март 1905 година. На 10 април истата година четата на Филпос предводена од попот од село Скумско го нападнала селото Езерец, во текот на нападот загинале 8 души , а на 13 јули го нападнал селото Осничани. Во текот на сето делување бил придружуван од својот пријател Петров Малеврис (Πέτρος Μαλεύρης).
По Младотурската револуција, Филипос ја напуштил Македонија и се вратил во грчката армија и како грчки офицер учествувал во Балканските војни, Првата светска војна и Грчко-Турската војна од 1919 година.
Се пензионирал од грчката армија со чинот полковник и починал во 1965 година .
ФК Черноморец (Бургас)

Черноморец — бугарски фудбалски клуб од Бургас кој игра во А група. Боите на клубот се син и црна.
1 Историја
Черноморец е основан на 6 јули 2005. Клубот игра на стадионот „Лазур“, кој има капацитет од 18.037 гледачи. Тренер на екипата е Димитар Димитров.
2 Имиња
* Черноморец 919 2005-06;
* Черноморец од 2006;
3 Македонски фудбалери кој играле за Черноморец
* Ванчо Трајанов
Ставро Кочев

Ставро Кочев или ''Ставрос Коцопоулос, капетан Банициотис'' (|Σταύρος Κωτσόπουλος, καπετάν Μπανιτσιώτης) е грчки андарт и учесник во Борбата за Македонија.
1 Животопис
Ставро е роден во Баница, Леринско тогаш во составот на Османлиското Царство. Таму се стекнал со основно образование во грчко училиште и потпаднал под влијание на грчката пропаганда во Македонија. Како таков зел учество во борбата против Македонската револуционерна организација.
Поради проследувањето на турските влсти во 1905 година заминал за Соединетите Американски Држави, а таму дошол во судир со македонската емиграција и во 1907 година се вратил во Македонија.
По враќањето дејствувал во четата на Николаос Андријанакис заедно со Донос Холерис сè до Младотурската револуција.
Малку подоцна бил уапсен и од страна на младотурците бил осуден на смрт и затворен во битолскиот затвор каде чекал да му биде извршена казната. Но успеал да избега од таму и ја напуштил Македонија.
Во 1909 година со андартска чета составена од 6 критјани се вратил во Македонија и со оваа чета дејствувал сè до Втората балканска војна, а во 1914 година се борел во Северен Епир.
По германската окупација на Грција од 1941 година, Ставро се приклучил на грчкиот отпор и деисвувал во Преспанско .
Хауард Зин

Хауард Зин ( – ) бил американски историчар, драматург и активист. Автор на над дваесет книги, од кои најпозната е „Народна историја на САД“. Себеси некогаш се опишувал како демократски социјалист, а некогаш како анархист.
Хауард Зин е роден во сиромашно семејство на еврејски имигранти во Бруклин. Израснал во дом без списанија и книги, а горел од желба за читање. Собирајќи купони од „Њујорк пост“, го добива комплетот книги од Чарлс Дикенс.
На 16 години се вработува во бродоградилиште. Таму станува синдикален организатор и чита левичарска литература.
Во текот на Втората светска војна, се пријавува како доброволец во американската авијација. Учествува во бомбардирањата на цели во Берлин, Чехословачка и Унгарија. Неговиот подоцнежен пацифизам делумно се темели врз неговите искуства во текот на војната. Неговата ескадрила е првата која употребила напалм во април 1945 г. „Го бомбардиравме малото француско село Роајан, покрај кое имаше 2.000 германски војници кои чекаа да се предадат. Едноставно ги испрживме. Меѓутоа, од таа височина не можеш да го видиш и да го слушнеш тоа“.
По враќањето од војната продолжува да се школува. Дипломира историја на Њујоршкиот универзитет и го продолжува образованието на Колумбија, каде докторира историја и политички науки.
Во 1956 г. добива работа како предавач на Спелман колеџот, женски колеџ за црни студентки во Атланта, Џорџија, каде е единствениот бел професор. Бил еден од ретките професори кои им се придружиле на студентките во движењето за граѓански права.
Во 1963 го бркаат од Спелман колеџот, по што во 1964 година се вработува во Бостонскиот универзитет, каде останува како професор до 1988 година, кога се пензионира.
Покрај во движењето за граѓански права, Зин зема активно учество и во антивоеното движење против Виетнамската војна. Северновиетнамските власти го одредуваат како еден од тројцата посредници кои ќе ги вратат тројцата заробени американски пилоти. Тогаш во Ханој 1968 г. за првпат бил, како што самиот вели, од другата страна на бомбата. Тоа искуство само го зацврстува неговиот антивоен активизам.
Лох Дерг (Манстер)

Лох Дерг — езеро што се наоѓа во јужниот дел на централната рамнина на Ирска на околу 30 км спротиводно од утоката на реката Шанон. Ова езеро со неправилен облик се наоѓа во обликувана делница со ледничка ерозија во долината на Шанон. Тесниот јужен ракав, кој е најдлабок дел од езерото, бил создаден за време на последниот леден период, со набивање на ледот во најјужниот дел од клисурата низ која денес истекува реката од Езерото. Островот во езерото Дерг кој е наречен „Чистилиште на Свети Патрик“, бидејќи се смета дека овој светец на него престојувал во 445 г. од н.е., има верско значење.
Женевско Езеро

Женевско Езеро (француски. ''Lac Léman'' или ''Lac de Genève''; германски. ''Genfersee'') — најголемо од сите алпски езера и прави широка полумесечина заедно со реката Рона која во него се влева од југоисточниот крај, а излегува од југозападниот. Иако езерото во најширокиот дел има 14 км, силните ветрови можат да предизвикаат силни бури што повеќе се својствени за морињата и внатрешноста на копното. Северниот брег е густо населен, а најважни градови се Женева и Лозана. Падините по должината на езерскиот брег, свртени кон југ, претставуваат најголеми лозарски области во Швајцарија.
Цветко Трајков

Цветко Трајков — македонски револуционер - анархист, член на Гемиџиите и учесник во Солунските атентати.
1 Животопис
Трајков е роден во Ресен, тогаш во Османлиското Царство. Се вклучил во македонското револуционерно движење, дел од структурите на Македонскиот комитет во Софија и станал телохранител на Борис Сарафов.
Во 1900 година имал околу 40 или 50 години и бил тешко болен од туберкулоза.
Дошол во Солун и им се придружил на Гемиџиите. Како нивни член учествувал во Солунските атентати. Тој добил задача да го ликвидира солунскиот валија Хасан Фехми Паша.
Според Павел Шатев, Цветков атентатот врз валијата сакал да го изврши пред главните напади но останатите атентатори го убедиле да почека, бидејќи убиството на валијата би можело да ја раздвижи полицијата и војската и со тоа да дојде до откривање на атентатите.
По главните напади, Цветко го следел валијата кој се обидувал да го убеди населението дека ќе биде воспоставен редот и мирот во Солун.
На 1 мај (нов стил) во квартот „Пиргите”, Трајков прави обид за извршување на атентатот, но телохранителите на валијата го оттргнале од пајтонот и тој се оддалечил малку ја активирал бомбата седнал врз неа и се разнел пред очите на валијата.
Лукас Кокинос

Лукас Кокинос (|Λούκας Κόκκινος) — андартски капетан и учесник во Борбата за Македонија.
1 Животопис
Кокинос е роден во 1878 година во село Радосинишча, денес Мегаро во Гребенско, Егејска Македонија. Кокинос е еден од првите дејци на грчката вооружена пропаганда во Македонија и во 1904 година заедно со Павел Киров, Атанасиос Гумас и Диамандис Манос ја префрлил четата на Павлос Мелас преку Кожани, Сатишча и Богатско кон Костурско.
Зедно со четата на капетан Малиос од Корча дејствувал во Гребенско против Романската пропаганда во Македонија кој има за цел да ги отргне од грцизмот влашките села во оваа област.
Потоа ја обиколувал Костенарија и ги нападнал селата Осничани (Кастанофито) и Видолушча (Дамаскинија) заедно со капетаните Малиос и Зисис Верос.
На 20 декември 1905 година зедно со капетанот Лицас (Андонис Влахакис) го нападнал селото Езерец, а во текот на нападот биле запалени две куќи и загинале неклку души од селската милиција.
На 14 јануари здружената чета на Лукас и Лицас повторно го нападнале селото Езерец, но биле одбиени од четата на Митре Влаот и селската милиција .
По смрта на капетан Лисац кој загинал при неуспешниот напад врз селото Осничани на 7 мај 1906 година, Кокинос ја извлекол четата и со неа дејствувал во Костурско против четите на Македонската револуционерна организација.
Во летото 1906 година зедно со Вангелис Влахас го нападнал и изгарел селото Езерец.
Во 1911 година Кокинос ги ликвидирал романо-власите кој го убиле гребенскиот митрополит Емилианос Лазаридис.
Во 1912 година во Првата балканска војна со својата чета го помагал настапувањето на грчката армија.
Починал 1913 година во Гребен од туберкулоза . Во неговото родно село новите грчки власти му подигнале споменик .
Ладога (езеро)

Ладога (|Ла́дожское о́зеро или |Ла́дога; |Laatokka, старо: ''Nevajärvi''; |Luadogu) — најголемо езеро во Европа, сместено во котлина создадена со леднички одрони. Водата на ова езеро е најдлабока во близина на високите карпести гребени на северниот брег. На јужната страна езерото е многу плитко, а брегот е понизок. Почнува да замрзнува во декември, а целото езеро замрзнува од јануари до мај. Во Ладога неколку реки и водата од две помали соседни езера. Реката Нева истекува од југозападниот агол на езерото, а потоа тече кон запад, кон 40 км оддалечениот Санкт Петербург.
1 Поврзано
* Онега
* Фински Залив
Стериос Кукутегос

Стериос Кукутегос, познат како ''Капетан Тасос'' (|Στέργιος Κουκουτέγος, Καπετάν Τάσος), андарски капетан и учесник во Борбата за Македонија.
1 Животопис
Кукутегас е роден 1855 година во богато влашко семејство од Горно или Долно Шел, тогаш во рамките на Османлиското Царство, а денес во Грција.
Со засилувањето на грчката вооружена пропагнада се приклучил кон грчката кауза и во периодт меѓу 1905 - 1908 година зедно со Василиос Ставропулос (Капетан Коракас) и Николаос Цитурас (Капитан Трајанос) ја обиколувал Каракамен, како андарт водел борба против четите на Македонската револуционерна организација и вршел притисок врз Романската пропаганда во Македонија која делувала во тој крај.
По Младотурската револуција станал телохранител на грчкиот учител во Берско.
Починал 1947 година во Бер. Грчките власти во тој град му подигнале споменик .
Георги Богданов

Георги Богданов е македонски револуционер - анархист, член на Гемиџиите и еден од солунските атентатори.
1 Животопис
Георги Богданов е роден во Велес, тогаш во рамките на Османлиското Царство. Основното образование го завршил во родниот град, а школувањето го продолжил во Солун во тамошната машка гимназија „Св. Кирил и Методиј“. Во оваа гимназија се запознава со анархистичките идеи на Гемиџиите и станува дел од нив.
Како деец на Гемиџиите учествува во Солунските атентати и на 29 април (нов стил) фрла бомба пред кафеаната ''Ноја''. Уапсен е следниот ден. На судењето кажал информации со кои ги довел во неповолна ситуација останатите дејци. Од специјален воен суд Богданов, заедно со Павел Шатев, Марко Бошнаков и Милан Арсов е осуден на смрт. Казната ја чекал во солунскиот затвор заедно со останатите атентатори, но таа им била преиначена во доживотен затвор и заедно со останатите преживеани гемиџии во 1905 година бил испратен на Фезан во Африка.
По Младотурската револуција бил помилуван и заедно со Павел Шатев се вратил во Македонија.
Во 1914 година Богданов влегол во ''Комитетот на дезеретерите'' кој се спротивставил на обидот на српските власти да мобилизираат Македонци во Првата светска војна.
Милан Арсов

Милан Арсов — македонски револуционер - анархист, член на Гемиџиите и еден од солунските атентатори.
1 Животопис
Милан Арсов е роден во Ораовец, тогаш во рамките на Османлиското Царство. Учел во Солунската машка гимназија „Св. Кирил и Методиј“ и Битолската машка егзархиска гимназија но не ги завршил .
Во Солун се запознал со анрахистичките идеи на Гемиџиите и станал дел од нив. Како таков учествувал во Солунските атентати во 1903 година.
На 28 април (нов стил) Димитар Мечев, Илија Трчков и Милан Арсов извршиле атентат на железничката линија Солун - Цариград, од експлозијата биле оштетени локомотивата и неколку вагони, но од патниците немало повредени.
Следниот ден Арсов фрлил бомба во летииот театар ''Алхамбра'', крај морето. Иако намерно бил оставен подолг фитил, за да нема човечки жртви, загинал еден келнер.
Арсов е еден од четворицата преживеани гемиџии кој биле изведени пред специјален воен суд. Заедно со Павел Шатев, Георги Богданов и Марко Бошнаков е осуден на смрт, но казната била преиначена во доживотен затвор и тој, заедно со останатите атентатори, бил испратен на Фезан во Африка.
На 8 јули 1908 година во Мурзук починал од туберкулоза. Неговиот череп од страна на Павел Шатев и Георги Богданов бил вратен во Македонија.
Димитар Мечев

Димитар Мечев, познат под прекарот ''Диме Мечето'', — македонски револуционер - анархист, член на Гемиџиите и учесник во Солунските атентати.
1 Животопис
Димитар Мечев е роден 1870 година во Велес, тогаш во Османлиското Царство. Основно образование завршил во родниот град, а школувањето го продолжил во Солун во тамошната машка гимназија „Св. Кирил и Методиј“.
Во оваа гимназија се запознал со анархистичките идеи и станал член на Гемиџиите.
Како таков учествувал во Солунските атентати во 1903 година. На 28 април (нов стил) Мечев, Илија Трчков и Милан Арсов извршиле атентат на железничката линија Солун - Цариград, при што од експлозијата биле оштетени локомотивата и неколку вагони, но од патниците немало повредени.
Следниот ден, Мечев и Илија Трчков се обиделе да го кренат во воздух резервоарот во фабриката за осветлување, но не успеале бидејќи стражарот ги избркал. Потоа, Мечев и Трчков се разделиле, а Мечев фрлил неколку бомби пред хотелот ''Египет''. По атентатите Мечев и Трчков се вратиле во својот стан и од таму почнале да фрлаат бомби врз турската војска. Откако фрлиле 50-60 бомби се самоубиле за да не бидат фатени од турските власти.
Илија Трчков

Илија Трчков (1884-16 април 1903) — македонски револуционер, член на Гемиџиите и еден од солунски атентатори.
1 Животопис
Илија Трчков е роден 1884 година во Велес, тогаш во Османлиското Царство. Основно образование завршил во росниот град, а школувањето го продолжил во Солун, во тамошната машка гимназија „Св. Кирил и Методиј“.
Додека таму се школувал се запознал со анархистичките идеии и станал дел од Гемиџиите, а коко таков учествувал во Солунските атентати во 1903 година.
На 15 април Димитар Мечев, Илија Трчков и Милан Арсов извршиле атентат на железничката линија Солун - Цариград, од експлозијата биле оштетени локомотивата и неколку вагони, но од патниците немало повредени.
На 16 април Димитар Мечев и Илија Трчков се обиделе да го кренат во воздух резервоарот во фабриката за гасно осветлување, но не успеале бидејќии стражарот ги избркал.
По неуспехот тие се разделиле, а Трчков фрлил бомба во австриската пошта, гавазот обидувајќи се да ја исфрли бомбата, му експлодирала во раце.
По атентатите Мечев и Трчов се вратиле во својот стан и од таму почнале да фрлаат бомби врз турската војска. Одтако фрлиле 50-60 бомби се самоубиле за да не бидат фатени од турските власти.
Боденско Езеро

Боденско Езеро (|Bodensee) или Констанца (|Lac de Constance, |Lago di Costanza) — езеро кое се наоѓа во понискиот дел на долината што се создала под дејство на рајанските ледници за време на последниот леден период. Долго 64 км и широко 13,5 км, тоа е второ по големина слатководно езеро во Средна Европа и снабдува со вода за пиење околу 4,5 милион луѓе. Мочуриштата се во непосредна близина на езерото претставуваат живеалиште на голем број езерски и крајбрежни птици. Реката Рајна се влева во езерото на неговиот југоисточен крај, на швајцарско-австриската граница. На западниот дел на езерото, каде ледниците се простираат на ниските планински падини, езерото се дели на два ракави. Рајна истекува од јужниот ракав на германско-швајцарската граница.
ФК Борец (Вапила)

ФК Борец е име на поранешен фудбалски клуб од охридското село Вапила, првак на Општинската фудбалска лига - Охрид 2008/2009 год. Во натпреварувачката 2009 / 2010 г. се натпреварувал во Трета лига Југозападен Регион , но од месец декември го променува името во ФК Охрид Лоте со седиште во Охрид. На крајот од сезоната го освојува првото место и сега се натпреварува во Втората МФЛ . Клубот бил оформен на 14 август 1976 година под името ФК Младост на кој прв претседател бил Ацо Паскоски. Но на 4 јули 1981, по дисквалификацијата клубот е реоформен но под ново име - ФК Борец.
1 Гинисов рекорд
Екипата на Фк Младост играше три сезони а на 24 јуни 1979 година неславно заврши со Гинисовиот рекорд 134 - 1 во корист на ФК Илинден 1903 од селото Велгошти , по што клубот е и дисквалификуван.
2 Поврзано
*ФК Охрид Лоте